
Betegtájékoztató: Információk a felhasználók számára
Herbária Citromfűlevél tasakolt gyógytea 
Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További információkért vagy tanácsért forduljon gyógyszerészéhez.

· Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. 
Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont.
· Feltétlenül tájékoztassa kezelőorvosát, ha tünetei 14 napon belül nem enyhülnek, vagy éppen súlyosbodnak.
A betegtájékoztató tartalma:

1.
Milyen típusú gyógyszer a Herbária Citromfűlevél tasakolt gyógytea (továbbiakban: Citromfű tea) és milyen betegségek esetén alkalmazható?

2.       Tudnivalók a Citromfű tea alkalmazása előtt

3.
Hogyan kell alkalmazni a Citromfű teát?

4.
Lehetséges mellékhatások

5.
Hogyan kell a Citromfű teát tárolni?

6.
A csomagolás tartalma és egyéb információk

1. Milyen típusú gyógyszer a Citromfű tea, és milyen betegségek esetén alkalmazható?
Hagyományos növényi gyógyszer, mely kizárólag a régóta fennálló használaton alapuló, meghatározott javallatra alkalmazandó: a stressz enyhe tüneteinek csökkentésére és az alvás elősegítésére, valamint enyhe emésztési panaszok (mint a puffadás, felfúvódás) enyhítésére.
A Citromfű tea felnőtteknek és 12 éven felüli gyermekeknek és serdülőknek javasolt.
Keresse fel kezelőorvosát, ha tünetei 14 napon belül nem enyhülnek, vagy éppen súlyosbodnak.
2. Tudnivalók az Citromfű tea alkalmazása előtt

Ne alkalmazza a Citromfű teát, ha allergiás a hatóanyagra.
Figyelmeztetések és óvintézkedések

A Citromfű tea alkalmazása előtt beszéljen kezelőorvosával vagy gyógyszerészével.
Gyermekek
12 év alatti gyermekeknek a Citromfű tea alkalmazása nem javasolt.

Egyéb gyógyszerek és a Citromfű tea 
Feltétlenül tájékoztassa kezelőorvosát vagy gyógyszerészét a jelenleg vagy nemrégiben alkalmazott, valamint alkalmazni tervezett egyéb gyógyszereiről. Más altató vagy nyugtató hatású gyógyszerekkel történő egyidejű alkalmazása nem ajánlott.
A Citromfű tea egyidejű alkalmazása étellel, itallal és alkohollal
A készítmény hatását az alkohol felerősítheti, ezért az alkalmazás időtartama alatt az alkohol fogyasztása kerülendő.

Terhesség, szoptatás és termékenység
A készítmény hatóanyagának termékenységet befolyásoló hatására vonatkozó adatok nem állnak rendelkezésre.
A készítmény terhesség és szoptatás időszakában való alkalmazásának biztonságosságára és hatásosságára vonatkozó adatok hiánya miatt ezen élethelyzetekben nem javasolt az alkalmazása.

A készítmény hatásai a gépjárművezetéshez és a gépek kezeléséhez szükséges képességekre

A Citromfű tea közepes mértékben befolyásolja a gépjárművezetéshez és a gépek kezeléséhez szükséges képességeket, ezért ezen tevékenységet végzőknek nem ajánlott a tea alkalmazása.
3. Hogyan kell alkalmazni a Citromfű teát?

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza. Amennyiben nem biztos az adagolást illetően, kérdezze meg kezelőorvosát vagy gyógyszerészét.

A készítmény ajánlott adagja felnőtteknek és 12 éven felüli gyermekeknek és serdülőknek:

Adagolás:
- stressz tüneteinek csökkentésére naponta 3 alkalommal 1 csészényi tea, 1-2 evőkanálnyi tealevélből elkészítve;
- alvás elősegítésére, fél vagy egy órával alvás előtt 1 csészényi tea, 2 evőkanálnyi tealevélből elkészítve;
- emésztési panaszok enyhítésére naponta 2-3 alkalommal 1 csészényi tea, 2 evőkanálnyi tealevélből elkészítve.
Tea készítési módja

Az aprított tealevélből az evőkanállal kiadagolt mennyiséget 150 ml (egy csészényi) forrásban levő vízzel leönteni, majd 5-10 perc elteltével a teát leszűrni, és ízesítés nélkül vagy enyhén édesítve elfogyasztani.

Gyermekek

A citromfűlevél biztonságosságát és hatásosságát 12 éves kor alatti gyermekek esetében nem igazolták.

Az alkalmazás módja

Szájon át történő alkalmazásra.

Ha az előírtnál több Citromfű teát alkalmazott

Számottevően nagy adag alkalmazása esetén a nyugtató hatás felerősödhet.

Ha elfelejtette alkalmazni a Citromfű teát
Ne vegyen be kétszeres adagot a kihagyott adag pótlására, hanem folytassa a szokásos adagok alkalmazását a megszokott időben.
Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.
4.
Lehetséges mellékhatások
Ezidáig nem ismertek.

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik.

A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell a Citromfű teát tárolni?

A gyógyszer gyermekektől elzárva tartandó!

A dobozon feltüntetett lejárati idő (Felhasználható) után ne alkalmazza ezt a gyógyszert. A lejárati idő az adott hónap utolsó napjára vonatkozik.
Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6.
A csomagolás tartalma és egyéb információk
Mit tartalmaz a Citromfű tea?
· A készítmény hatóanyaga: citromfűlevél (Melissa officinalis L. folium).
· Egyéb összetevőket a készítmény nem tartalmaz.
Milyen a Citromfű tea külleme és mit tartalmaz a csomagolás?
Zöldes-barna színű aprított növényi levél 1 tasakban és dobozban.

E-mail: herbaria@herbaria.hu

